Návrh

Komuniké

      Vláda Slovenskej republiky na svojom zasadnutí dňa...................... prerokovala a schválila návrh postupu implementácie iniciatívy JEREMIE v Slovenskej republike v programovom období 2007 – 2013. 

Materiál poskytuje informácie o doterajšom vývoji a príprave implementácie inovatívnych finančných nástrojov prostredníctvom iniciatívy JEREMIE. Ďalej materiál uvádza stručnú charakteristiku a ciele iniciatívy JEREMIE, právny rámec pre implementáciu iniciatívy JEREMIE v SR, zdôvodňuje potrebu širšieho využívania inovatívnych finančných nástrojov v programovom období 2007 – 2013. Materiál vychádza z poznatkov a popisuje výsledky analýzy nedostatkov trhu v oblasti financovania malých a stredných podnikov (Gap Analýza). Pre objektívne posúdenie materiál pokrýva tri alternatívy implementácie holdingového fondu v zmysle článku 44 nariadenia 1083/2006. Na základe tohto materiálu minister financií v spolupráci s príslušnými ministrami rozpracuje spomínané alternatívy implementácie iniciatívy JEREMIE a pripraví implementačné dokumenty k iniciatíve JEREMIE. 

Po prípravnej a hodnotiacej fáze inovatívnych finančných nástrojov nastáva fáza implementácie iniciatívy JEREMIE, ktorej prvým krokom je určenie holdingového fondu. Predkladaný materiál popisuje navrhovanú štruktúru a mechanizmus fungovania holdingového fondu v Slovenskej republike.